Παγκόσμιο Κύπελλο Ποδοσφαίρου Ενόπλων 1957
 Συνολικά μετείχαν 13 χώρες, 11 από την ευρωπαϊκή-αφροασιατική ζώνη και δύο από τη Νότια Αμερική. Αρχικά διεξήχθη η προκριματική φάση της ευρωπαϊκής-αφροασιατικής ζώνης, στην οποία μετείχαν και οι ΗΠΑ. Οι ομάδες χωρίστηκαν σε 4 ομίλους και οι 4 νικήτριες αγωνίστηκαν στην τελική φάση που διεξήχθη στην Αθήνα. Οι δύο πρώτες ομάδες της ευρωπαϊκής ζώνης προκρίθηκαν για την τελική φάση που έγινε στην Αργεντινή, όπου αντιμετώπισαν τις δύο νοτιοαμερικανικές ομάδες. Οι αγώνες στους 4 προκριματικούς ομίλους της ευρωπαϊκής-αφροασιατικής ζώνης έγιναν ως εξής (δεν είναι γνωστές όλες οι χώρες και οι αγώνες τους): 1ος όμιλος: προκρίθηκε η Ιταλία, έπειτα από διπλούς αγώνες σε όμιλο με βαθμολογία. Είναι γνωστά τα αποτελέσματα: 17/2/57, Άδανα: Τουρκία-ΗΠΑ: 19-0. 24/2/57, Σμύρνη: Τουρκία-Ιταλία: 0-1. 3/3/57, Βερόνα: Ιταλία-ΗΠΑ: 6-0. 13/3/57, Μπάρι: Ιταλία-Τουρκία: 1-0. 17/3/57, Νόρμπεργκ (Γερμανίας): ΗΠΑ-Τουρκία: 0-8 [;], Νόρμπεργκ (Γερμανίας): ΗΠΑ-Ιταλία: [;] Βαθμολογία (4 αγ.): 1) Ιταλία 8β (8-0), 2) Τουρκία: 4β (27-2), 3) ΗΠΑ 0β (0-33). Λείπει το σκορ του αγώνα ΗΠΑ-Ιταλίας. 2ος όμιλος: προκρίθηκε η Γαλλία. Είναι γνωστά τα αποτελέσματα: 17/2/57, Παρίσι: Γαλλία-Πορτογαλία: 3-1. 25/3/57, Λισαβόνα: Πορτογαλία-Γαλλία: 0-1 3ος όμιλος: προκρίθηκε η Ελλάδα, έπειτα από διπλούς αγώνες με τη Συρία. Στον όμιλο υπήρχε και η Αίγυπτος που αποσύρθηκε από τη διοργάνωση και δεν έδωσε κανένα αγώνα. Τα αποτελέσματα έχουν ως εξής: 10/2/57, Αθήνα: Ελλάδα-Συρία: 4-1 (Υφαντής 18΄, 82΄, Νεστορίδης 27΄ πέν., Θεοφάνης 89΄). 22/3/57, Δαμασκός: Συρία-Ελλάδα: 2-1 (Υφαντής 8΄). 4ος όμιλος: προκρίθηκε το Βέλγιο. Δεν είναι γνωστοί οι αγώνες και οι αντίπαλοί του. Η τελική φάση της ευρωπαϊκής ζώνης διεξήχθη σε ενιαίο όμιλο με βαθμολογία, από την οποία προέκυψε η τελική κατάταξη. Οι αγώνες διεξήχθησαν στην Αθήνα, στο γήπεδο Λεωφόρου Αλεξάνδρας από τις 26 Μαΐου ως τις 3 Ιουνίου 1957. Τον ευρωπαϊκό τίτλο πήρε η Ιταλία, η οποία μαζί με την δεύτερη Γαλλία προκρίθηκαν για τα τελικά του παγκοσμίου πρωταθλήματος. Η τελική φάση του παγκοσμίου πρωταθλήματος διεξήχθη σε ενιαίο όμιλο με βαθμολογία, από την οποία προέκυψε η τελική κατάταξη. Όλοι οι αγώνες έγιναν στο Μπουένος Άιρες από 7 ως 14 Ιουλίου 1957. Στους αγώνες της προκριματικής φάσης την ελληνική ομάδα αποτελούσαν: Προπονητής: Κώστας Νεγρεπόντης. Ποδοσφαιριστές: Τερματοφύλακες: Χρήστος Αντύπας (Αιγάλεω), Στάθης Τσανακτσής (Απόλλων), Απέργης (ΠΑΟ). Αμυντικοί: Αλκέτας Παναγούλιας (Άρης), Κώστας Λινοξυλάκης (ΠΑΟ), Τάκης Παπουλίδης (Πανιώνιος). Μέσοι: Γιάννης Μαρδίτσης (Αιγάλεω), Σωτήρης Αγγελόπουλος (ΠΑΟ), Κώστας Πολυχρονίου (Ολυμπιακός), Αλέκος Κοζομπόλης (Εθνικός). Επιθετικοί: Θέμης Μουστακλής (Ολυμπιακός), Ηλίας Υφαντής (Ολυμπιακός), Κώστας Νεστορίδης (ΑΕΚ), Παπάζογλου (Απόλλων), Δημήτρης Θεοφάνης (ΠΑΟ), Ανδρέας Σταματιάδης (ΑΕΚ), Αβραμίδης, Βασίλης Ιωάννου (Δόξα Δράμας). Αναπληρωματικοί: Πετρίδης, Μανώλης Καρνασόπουλος (Εθνικός), Λάκης Μαραμενίδης (Αιγάλεω), Τσάπος. RSSSF Στατιστικά ποδοσφαίρου εφ. "Ελευθερία", 4/6/1957.
Το 12ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στην Αργεντινή, στος Μπουένος Άιρες, από 7 ως 14 Ιουλίου 1957. Νικήτρια αναδείχθηκε η Εθνική Ενόπλων της Γαλλίας. Η τελική φάση της ευρωπαϊκής ζώνης διεξήχθη στην Αθήνα από 26/5 ως 3/6/1957.